Það er verið að vinna í þessu og vonir standa til þess að síðan verði komin upp aftur innan nokkurra daga , hið mesta . ” Þetta tók skemmri tíma en búist var við – málið leyst , – síðan komin í loftið aftur . Frummyndin – Ekkert hefur verið átt við hana . Að þessu sögðu datt mér í hug að setja hér inn mynd til sérstakrar umfjöllunar . Þarna má leita svara við spurningum eins og … : Hvaða ár er myndin tekin ? Hvenær í árinu er myndin tekin ? Ég veit að þetta er tekið að sumri – svo því brandarasvari sé nú strax komið frá – en takið í því sambandi eftir hversu lítill snjóskaflinn í Bæjarfjallinu er ? Hvaða flugvél var þetta ? Á hvaða ferð ver vélin – og þekkti viðkomandi flugmaður , hver sem hann nú var , til aðstæðna ? Hér hefur verið skorið ofan - og neðan af myndinni og hvíti ramminn . Þá var reynt að skerpa myndina . Dagmálahorn í Fljótavík beint fyrir ofan vélina . Hvar nákvæmlega er vélin ? Er hún einmitt þar sem grasbrautin með stefnu á skýlið er nú ? Stendur drengurinn þá fyrir handan Drápslækinn ? Hvaða drengur er þarna ? Mig grunar reyndar að þetta sé Hálfdán Ingólfsson og þá væri nú hægt að pæla í þvi hvort hann var akkúrat þarna að plana sinn starfsferil . Ég eða Örn er á myndinni ( þekki peysuna ) , og þetta hefur líklega verið rétt eftir 1961 . Tildrögin voru þau að tvíþekja ( Fleet Finch ) með 2 mönnum lentu í Fljótavík til silungsveiða ( í “ boði ” Gunnars Jósepssonar ) . Þeir veiddu aðeins of mikið og komust ekki í loftið á því sem var þá lendingarstaður ( og er nú norður / suður-brautin á Fljótavík International ) . Vélin skemmdist lítillega , og þarna er Helgi Jónsson að lenda á Cessna 140 með varahluti .